title: A Bizottság 764/2012/EU végrehajtási rendelete ( 2012. augusztus 22. ) a cukorágazat egyes termékeire a 2011/12-es gazdasági évben alkalmazandó, a 971/2011/EU végrehajtási rendeletben rögzített irányadó árak és kiegészítő importvámok módosításáról

text:
               23.8.2012

               HU

               Az Európai Unió Hivatalos Lapja

               L 227/5

         A BIZOTTSÁG 764/2012/EU VÉGREHAJTÁSI RENDELETE
   (2012. augusztus 22.)
   a cukorágazat egyes termékeire a 2011/12-es gazdasági évben alkalmazandó, a 971/2011/EU végrehajtási rendeletben rögzített irányadó árak és kiegészítő importvámok módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendeletre (2) és különösen annak 36. cikke (2) bekezdése második albekezdésének második mondatára,
   mivel:

               (1)

               A 971/2011/EU bizottsági végrehajtási rendelet (3) a 2011/12-es gazdasági évre megállapította a fehér cukorra, a nyerscukorra és a szirupok bizonyos fajtáira alkalmazandó irányadó árakat és kiegészítő importvámokat. Ezeket az árakat és vámokat legutóbb a 759/2012/EU bizottsági végrehajtási rendelet (4) módosította.

               (2)

               A Bizottság rendelkezésére álló adatok alapján az említett összegek a 951/2006/EK rendelet 36. cikkének megfelelően módosításra szorulnak.

               (3)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt e rendeletet kihirdetése napján hatályba léptetni,

         ELFOGADTA EZT A RENDELETET:
   1. cikk
   A 951/2006/EK rendelet 36. cikkében említett termékek behozatalára a 2011/12-es gazdasági évben alkalmazandó, a 971/2011/EU végrehajtási rendeletben megállapított irányadó árak és kiegészítő vámok e rendelet melléklete szerint módosulnak.
   2. cikk
   Ez a rendelet az Európai Unió Hivatalos Lapjában való közzétételének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. augusztus 22-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 178., 2006.7.1., 24. o.

      (3)  HL L 254., 2011.9.30., 12. o.

      (4)  HL L 223., 2012.8.21., 53. o.

      MELLÉKLET

         A fehér cukor, a nyerscukor és a 1702 90 95 KN-kód alá tartozó termékek behozatalára vonatkozó irányadó árak és kiegészítő importvámok 2012. augusztus 23-tól alkalmazandó módosított összegei

                  (EUR)

                  KN-kód

                  Az adott termék nettó 100 kg-jára vonatkozó irányadó ár összege

                  Az adott termék nettó 100 kg-jára vonatkozó kiegészítő vám összege

                  1701 12 10 (1)

                  38,09

                  0,00

                  1701 12 90 (1)

                  38,09

                  3,18

                  1701 13 10 (1)

                  38,09

                  0,00

                  1701 13 90 (1)

                  38,09

                  3,48

                  1701 14 10 (1)

                  38,09

                  0,00

                  1701 14 90 (1)

                  38,09

                  3,48

                  1701 91 00 (2)

                  44,19

                  4,21

                  1701 99 10 (2)

                  44,19

                  1,08

                  1701 99 90 (2)

                  44,19

                  1,08

                  1702 90 95 (3)

                  0,44

                  0,25

         (1)  Az 1234/2007/EK rendelet IV. mellékletének III. pontjában meghatározott szabványos minőségre megállapítva.

         (2)  Az 1234/2007/EK rendelet IV. mellékletének II. pontjában meghatározott szabványos minőségre megállapítva.

         (3)  A szacharóztartalom 1 %-ára megállapítva.


title: A Bizottság 1344/2014/EU végrehajtási rendelete ( 2014. december 17. ) a 2013–2014-es halászati idényben a 847/96/EK tanácsi rendelet 4. cikkének (2) bekezdése szerint Franciaország és Spanyolország által visszatartott mennyiségeknek a Vizcayai-öbölre vonatkozó 2014–2015-ös szardellahalászati kvótákhoz való hozzáadásáról

text:
               18.12.2014

               HU

               Az Európai Unió Hivatalos Lapja

               L 363/78

         A BIZOTTSÁG 1344/2014/EU VÉGREHAJTÁSI RENDELETE
   (2014. december 17.)
   a 2013–2014-es halászati idényben a 847/96/EK tanácsi rendelet 4. cikkének (2) bekezdése szerint Franciaország és Spanyolország által visszatartott mennyiségeknek a Vizcayai-öbölre vonatkozó 2014–2015-ös szardellahalászati kvótákhoz való hozzáadásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a teljes kifogható mennyiség és kvóták éves kezelésére vonatkozó kiegészítő feltételek bevezetéséről szóló, 1996. május 6-i 847/96/EK tanácsi rendeletre (1) és különösen annak 4. cikke (2) bekezdésére,
   mivel:

               (1)

               A 847/96/EK rendelet 4. cikkének (2) bekezdése szerint a tagállamok a számukra kiosztott halászati kvóta alkalmazása szerinti év október 31-ig kérhetik a Bizottságot, hogy a kvóta legfeljebb 10 %-át tartsa vissza a következő évre való átcsoportosítás céljából. A Bizottság a visszatartott mennyiséget hozzáadja a vonatkozó kvótához.

               (2)

               A Vizcayai-öböl (ICES VIII alterület) szardellaállománya tekintetében a teljes kifogható mennyiség és a tagállami kvóták jelenleg július 1-jétől a következő év június 30-ig tartó éves gazdálkodási idényre vonatkozóan kerülnek meghatározásra.

               (3)

               A 713/2013/EU tanácsi rendelet (2) meghatározza a Vizcayai-öböl (ICES VIII alterület) szardellaállományára vonatkozó halászati kvótákat a 2013. július 1-jén kezdődő és 2014. június 30-án véget érő időszakra.

               (4)

               A 779/2014/EU tanácsi rendelet (3) meghatározza a Vizcayai-öböl (ICES VIII alterület) szardellaállományára vonatkozó halászati kvótákat a 2014. július 1-jén kezdődő és 2015. június 30-án véget érő időszakra.

               (5)

               Ugyanakkor, figyelembe véve az 1380/2013/EU európai parlamenti és tanácsi rendelet (4) 16. cikkének (8) bekezdése szerinti, a halászati lehetőségek kapcsán végrehajtott cseréket, valamint a 847/96/EK rendelet 4. cikkének (2) bekezdése szerinti kvótaátcsoportosításokat, a szóban forgó állomány tekintetében Franciaország, illetve Spanyolország számára rendelkezésre álló kvóták a 2013–2014-es halászati idényben 3 590,9, illetve 15 226 tonnát tettek ki.

               (6)

               Az említett halászati idény végén Franciaország és Spanyolország jelentése szerint az általuk a Vizcayai-öbölben kifogott szardellamennyiségek 3 197,05 illetve 14 468,16 tonnát tesznek ki.

               (7)

               Franciaország és Spanyolország a 847/96/EK rendelet 4. cikke (2) bekezdésének megfelelően kérte, hogy a 2013–2014-es halászati idényre vonatkozó szardellakvótájának egy részét visszatarthassa és átcsoportosíthassa a következő halászati idényre. Az említett rendeletben meghatározott korlátokon belül a visszatartott mennyiségeket indokolt hozzáadni a 779/2014/EU rendeletben a 2014–2015-ös halászati idényre vonatkozóan megállapított mennyiségekhez.

               (8)

               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

         ELFOGADTA EZT A RENDELETET:
   1. cikk
   A 779/2014/EU rendelet által Franciaország számára a Vizcayai-öbölben kifogható szardella tekintetében megállapított kvóta 359,09 tonnával emelkedik.
   2. cikk
   A 779/2014/EU rendelet által Spanyolország számára a Vizcayai-öbölben kifogható szardella tekintetében megállapított kvóta 757,84 tonnával emelkedik.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 17-én.

            a Bizottság részéről

            az elnök

         Jean-Claude JUNCKER

      (1)  HL L 115., 1996.5.9., 3. o.

      (2)  A Tanács 2013. július 23-i 713/2013/EU rendelete a Vizcayai-öböl tekintetében a szardellahalászati lehetőségeknek a 2013–2014-es halászati idényre történő meghatározásáról (HL L 201., 2013.7.26., 8. o.).

      (3)  A Tanács 2014. július 17-i 779/2014/EU rendelete a Vizcayai-öbölben élő szardellára vonatkozó halászati lehetőségeknek a 2014/15-ös halászati idény tekintetében történő meghatározásáról (HL L 212., 2014.7.18., 1. o.).

      (4)  Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).


title: A Bizottság 567/2013/EU végrehajtási rendelete ( 2013. június 18. ) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet helyesbítéséről  EGT-vonatkozású szöveg

text:
               19.6.2013

               HU

               Az Európai Unió Hivatalos Lapja

               L 167/30

         A BIZOTTSÁG 567/2013/EU VÉGREHAJTÁSI RENDELETE
   (2013. június 18.)
   a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 33. cikke (2) és (3) bekezdésére, valamint 38. cikke d) pontjára,
   mivel:

               (1)

               Az 1235/2008/EK rendelet (2) III. melléklete meghatározza azon harmadik országok jegyzékét, amelyek a mezőgazdasági termékek ökológiai termelése tekintetében a 834/2007/EK rendeletben meghatározott termelési rendszerekkel és ellenőrzési intézkedésekkel egyenértékűnek elismert termelési rendszereket és ellenőrzési intézkedéseket alkalmaznak. Az 508/2012/EU bizottsági végrehajtási rendelettel (3) módosított melléklet egyes országok ellenőrző szervei esetében helytelen vagy időközben megváltozott internetcímeket tartalmaz.

               (2)

               Az 1235/2008/EK rendelet IV. melléklete meghatározza azon illetékes ellenőrző szervek és ellenőrző hatóságok jegyzékét, amelyek az egyenértékűség tekintetében harmadik országokban ellenőrzéseket végezhetnek és tanúsítványokat állíthatnak ki. Az 508/2012/EU végrehajtási rendelettel és a 125/2013/EU bizottsági végrehajtási rendelettel (4) módosított melléklet egyes ellenőrző szervek, illetve ellenőrző hatóságok esetében hibákat tartalmaz, melyek bizonyos harmadik országoknál feltüntetett termékkategóriákat érintenek.

               (3)

               Ezenkívül az egyik ellenőrző szerv internetcíme az 1235/2008/EK rendelet III. és IV. mellékletében is helytelenül szerepel.

               (4)

               Az 1235/2008/EK rendelet III. és IV. mellékletét ezért ennek megfelelően helyesbíteni kell.

               (5)

               A jogbiztonság érdekében az AGRECO R.F. GÖDERZ GmbH szervezetre vonatkozó helyesbített rendelkezéseket az 508/2012/EU végrehajtási rendelet II. melléklete alkalmazásának kezdő időpontjától, az IMO-Control Sertifikasyon Tic. Ltd Ști és az Organización Internacional Agropecuaria szervezetekre vonatkozó helyesbített rendelkezéseket pedig a 125/2013/EU végrehajtási rendelet II. melléklete alkalmazásának kezdő időpontjától kell alkalmazni.

               (6)

               Az e rendeletben előírt intézkedések összhangban vannak az ökológiai termeléssel foglalkozó szabályozási bizottság véleményével,

         ELFOGADTA EZT A RENDELETET:
   1. cikk
   Az 1235/2008/EK rendeletet a következőképpen kell helyesbíteni:

               1.

               A III. mellékletet e rendelet I. mellékletének megfelelően kell helyesbíteni.

               2.

               A IV. mellékletet e rendelet II. mellékletének megfelelően kell helyesbíteni.

         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   A II. melléklet 1. pontját azonban 2012. július 1-jétől, 3. és 4. pontját pedig 2013. április 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 18-án.

            a Bizottság részéről

            az elnök

         José Manuel BARROSO

      (1)  HL L 189., 2007.7.20., 1. o.

      (2)  HL L 334., 2008.12.12., 25. o.

      (3)  HL L 162., 2012.6.21., 1. o.

      (4)  HL L 43., 2013.2.14., 1. o.

      I. MELLÉKLET
      Az 1235/2008/EK rendelet III. mellékletét a következőképpen kell helyesbíteni:

                  1.

                  A Kanadára vonatkozó szövegrész 5. pontjában szereplő, a CA-ORG-002 kódra vonatkozó bejegyzés helyébe a következő szöveg lép:

                              „CA-ORG-002

                              British Columbia Association for Regenerative Agriculture (BCARA)

                              www.certifiedorganic.bc.ca”

                  2.

                  A Costa Ricára vonatkozó szövegrész 4. pontja helyébe a következő szöveg lép:

                              „4.

                              Illetékes hatóság: Servicio Fitosanitario del Estado, Ministerio de Agricultura y Ganadería, www.sfe.go.cr”.

                  3.

                  Az Indiára vonatkozó szövegrészt a következőképpen kell helyesbíteni:

                              a)

                              a 4. pont helyébe a következő szöveg lép:

                                          „4.

                                          Illetékes hatóság: Agricultural and Processed Food Export Development Authority APEDA, http://www.apeda.gov.in/apedawebsite/index.asp”.

                              b)

                              az 5. pontban szereplő IN-ORG-009, IN-ORG-011, IN-ORG-016, IN-ORG-019 és IN-ORG-021 kódokra vonatkozó bejegyzések helyébe a következő szövegek lépnek:

                                          „IN-ORG-009

                                          ISCOP (Indian Society for Certification of Organic products)

                                          www.iscoporganiccertification.org

                                          IN-ORG-011

                                          Natural Organic Certification Agro Pvt. Ltd. (NOCA Pvt. Ltd)

                                          www.nocaagro.com

                                          IN-ORG-016

                                          Rajasthan Organic Certification Agency (ROCA)

                                          www.krishi.rajasthan.gov.in

                                          IN-ORG-019

                                          TUV India Pvt. Ltd

                                          www.tuvindia.co.in

                                          IN-ORG-021

                                          Madhya Pradesh State Organic Certification Agency (MPSOCA)

                                          www.mpkrishi.org”

                  4.

                  A Japánra vonatkozó szövegrész 5. pontjában szereplő, JP-BIO-005 kódra vonatkozó bejegyzés helyébe a következő szöveg lép:

                              „JP-BIO-005

                              Japan Organic & Natural Foods Association

                              http://jona-japan.org/english/”

                  5.

                  A Tunéziára vonatkozó szövegrész 5. pontjában szereplő, TN-BIO-004 kódra vonatkozó bejegyzés helyébe a következő szöveg lép:

                              „TN-BIO-004

                              Lacon

                              www.lacon-institut.com”

                  6.

                  Az Egyesült Államokra vonatkozó szövegrész 5. pontjában szereplő, US-ORG-005, US-ORG-023, US-ORG-028 és US-ORG-055 kódokra vonatkozó bejegyzések helyébe a következő szövegek lépnek:

                              „US-ORG-005

                              BioAgriCert

                              http://www.bioagricert.org/english

                              US-ORG-023

                              Maryland Department of Agriculture

                              http://mda.maryland.gov/foodfeedquality/Pages/certified_md_organic_farms.aspx

                              US-ORG-028

                              Montana Department of Agriculture

                              http://agr.mt.gov/agr/Producer/Organic/Info/index.html

                              US-ORG-055

                              Texas Department of Agriculture

                              http://www.texasagriculture.gov/regulatoryprograms/organics.aspx”

      II. MELLÉKLET
      Az 1235/2008/EK rendelet IV. mellékletét a következőképpen kell helyesbíteni:

                  1.

                  Az „AGRECO R.F. GÖDERZ GmbH” szervezetre vonatkozó szövegrész 3. pontjában szereplő, Ghánára vonatkozó bejegyzés helyébe a következő szöveg lép:

                              „Ghána

                              GH-BIO-151

                              x

                              —

                              —

                              x

                              —

                              —”

                  2.

                  A „BioAgriCert S.r.l.” szervezetre vonatkozó szövegrész 2. pontja helyébe a következő szöveg lép:

                              „2.

                              Internetcím: http://www.bioagricert.org/english/”.

                  3.

                  Az „IMO-Control Sertifikasyon Tic. Ltd Ști” szervezetre vonatkozó szövegrész 3. pontja helyébe a következő szöveg lép:

                              „3.

                              Az érintett harmadik országok, kódszámok és termékkategóriák:

                                          Harmadik ország

                                          Kódszám

                                          Termékkategória

                                          A

                                          B

                                          C

                                          D

                                          E

                                          F

                                          Törökország

                                          TR-BIO-158

                                          x

                                          —

                                          —

                                          x

                                          —

                                          —”

                  4.

                  Az „Organización Internacional Agropecuaria” szervezetre vonatkozó szövegrész 3. pontjában szereplő, Argentínára vonatkozó bejegyzés helyébe a következő szöveg lép:

                              „Argentína

                              AR-BIO-110

                              —

                              —

                              x

                              —

                              —

                              —”


title: A Bizottság 731/2013/EU végrehajtási rendelete ( 2013. július 29. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 197. alkalommal történő módosításáról

text:
               30.7.2013

               HU

               Az Európai Unió Hivatalos Lapja

               L 203/10

         A BIZOTTSÁG 731/2013/EU VÉGREHAJTÁSI RENDELETE
   (2013. július 29.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 197. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2013. július 22-én az Egyesült Nemzetek (ENSZ) Biztonsági Tanácsának szankcióbizottsága úgy határozott, hogy egy természetes személyt töröl az azon személyekre, csoportokra és szervezetekre vonatkozó jegyzékéből, amelyekre a pénzeszközök és gazdasági erőforrások befagyasztását alkalmazni kell, miután megfontolta az e személy által benyújtott, a jegyzékből való törlésére vonatkozó kérelmet és az Egyesült Nemzetek Biztonsági Tanácsának 1904 (2009) sz. határozata alapján intézményesített ombudsman átfogó jelentését. Továbbá 2013. július 19-én az ENSZ Biztonsági Tanácsának szankcióbizottsága úgy határozott, hogy egy bejegyzést módosít a jegyzékben.

               (3)

               A 881/2002/EK rendelet I. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való közzétételét követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 29-én.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK rendelet I. melléklete a következőképpen módosul:

                  (1)

                  A „Természetes személyek” részben a következő bejegyzést el kell hagyni:
                  „Muhammad ‘Abdallah Salih Sughayr (más néven a) Muhammad’ Abdallah Salih Al-Sughayir; b) Muhammad’ Abdallah Salih Al-Sughaier; c) Muhammad’ Abdallah Salih Al-Sughayer; d) Mohd Al-Saghir; e) Muhammad Al-Sugayer; f) Muhammad ‘Abdallah Salih Al-Sughair; g) Muhammad ‘Abdallah Salih Al- Sugair; h) Muhammad ‘Abdallah Salih Al-Suqayr; i) Mohammad Abdullah S Ssughayer; j) Abu Bakr; k) Abu Abdullah). Születési ideje: 1972.8.20. Születési helye: Al-Karawiya, Oneiza, Szaúd-Arábia. Útlevélszáma: E864131 (2001.12.30-án kiállított, 2006.11.6-án érvényét vesztett szaúd-arábiai útlevél). Állampolgársága: szaúd-arábiai. Egyéb információ: pénzügyileg, fegyverszállítással, toborzással és egyéb módon támogatta az Abu Sayyaf Groupot. A 2a. cikk (4) bekezdésének b) pontjában meghatározott megjelölés időpontja: 2007.10.9.”

                  (2)

                  A „Természetes személyek” részben az „Omar Mahmoud Uthman (alias a) Al-Samman Uthman, b) Umar Uthman, c) Omar Mohammed Othman, d) Abu Qatada Al-Filistini, e) Abu Umr Takfiri, f) Abu Omar Abu Umar, g) Abu Umar Umar e) Abu Ismail). Születési ideje: a) 1960.12.30., b) 1960.12.13. Születési hely: Betlehem, Ciszjordánia, Palesztin Területek. Állampolgársága: jordán. Címe: Egyesült Királyság (1993 óta). Egyéb információ: Az Egyesült Királyságban 2002. október – 2005. március és 2005. augusztus – 2008. június között tartották fogva. 2008 decembere óta őrizetben van az Egyesült Királyságban (2009 márciusa). A 2a. cikk (4) bekezdésének b) pontjában meghatározott megjelölés időpontja: 2001.10.17.” bejegyzés helyébe a következő szöveg lép:
                  „Omar Mahmoud Uthman (más néven a) Al-Samman Uthman; b) Umar Uthman; c) Omar Mohammed Othman; d) Abu Qatada Al-Filistini; e) Abu Umr Takfiri; f) Abu Omar Abu Umar; g) Abu Umar Umar; h) Abu Ismail). Születési ideje: a) 1960.12.30.; b) 1960.12.13. Születési helye: Betlehem, Ciszjordánia, Palesztin Területek. Állampolgársága: jordán. Címe: Jordánia (2013. július óta). A 2a. cikk (4) bekezdésének b) pontjában meghatározott megjelölés időpontja: 2001.10.17.”


title: A Bizottság 1076/2013/EU végrehajtási rendelete ( 2013. október 31. ) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendeletnek a hordozható hangszerek ideiglenes behozatala, kivitele és újrabehozatala tekintetében történő módosításáról

text:
               1.11.2013

               HU

               Az Európai Unió Hivatalos Lapja

               L 292/1

         A BIZOTTSÁG 1076/2013/EU VÉGREHAJTÁSI RENDELETE
   (2013. október 31.)
   a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendeletnek a hordozható hangszerek ideiglenes behozatala, kivitele és újrabehozatala tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Közösségi Vámkódex létrehozásáról szóló, 1992. október 12-i 2913/92/EGK tanácsi rendeletre (1) és különösen annak 247. cikkére,
   mivel:

               (1)

               A 2454/93/EGK bizottsági rendelet (2) I. része VII. címe 3. fejezetének 2. szakasza meghatározza az „egyéb módon megtett vámáru-nyilatkozatokra” vonatkozó szabályokat. A szóban forgó rendelet 230., 231. és 232. cikkével összhangban egyes árukategóriákat úgy kell tekinteni, mint amelyekre vonatkozóan a 233. cikkben meghatározott nyomtatványokban vámáru-nyilatkozatoknak minősülő cselekmény révén szabad forgalomba bocsátás, kivitel vagy ideiglenes behozatal iránti vámáru-nyilatkozatot tettek.

               (2)

               Mindazonáltal, azokat az ideiglenesen behozott hordozható hangszereket, amelyeket az utasok szakmai felszerelésként kívánnak használni, be kell mutatni a vámhatóságoknak és egyértelműen be kell jelenteni, hogy azok vonatkozásában meginduljon az ideiglenes behozatali eljárás.

               (3)

               A közelmúltban történt események, amelyek során a zenei ágazatban tevékenykedő művészeket hátrányosan érintette a behozatal esetében a vámszabályok alkalmazása, azt mutatták, hogy egyszerűsíteni kell az ideiglenes behozatali eljárást annak lehetővé tételével, hogy e hordozható hangszerekről egyéb módon lehessen vámáru-nyilatkozatot tenni. Annak elkerülése érdekében, hogy hasonló problémák lépjenek fel a kivitellel és újrabehozatallal kapcsolatban, az ilyen egyszerűsítésnek azon hordozható hangszerekre is ki kell terjednie, amelyekre vonatkozóan az utasok kivitel iránti vámáru-nyilatkozatot, vagy az újrabehozatalt követően tértiáruként szabad forgalomba bocsátás iránti vámáru-nyilatkozatot tettek.

               (4)

               A 2454/93/EGK rendeletet ezért ennek megfelelően módosítani kell.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A 2454/93/EGK rendelet a következőképpen módosul:

               (1)

               A 230. cikk a következő e) ponttal egészül ki:

                           „e)

                           utasok által behozott és tértiáruk címén vámmentességet élvező hordozható hangszerek.”

               (2)

               A 231. cikk a következő e) ponttal egészül ki:

                           „e)

                           utasok hordozható hangszerei.”

               (3)

               A 232. cikk (1) bekezdése a következő d) ponttal egészül ki:

                           „d)

                           az 569. cikk (1a) bekezdésében említett hordozható hangszerek”.

               (4)

               Az 569. cikk a következő (1a) bekezdéssel egészül ki:
               „(1a)   Teljes behozatalivám-mentességet kell megadni a 236. cikk A. pontjában meghatározottak szerinti utasnak szakmai felszerelésként történő használat szándékával ideiglenesen behozott hordozható hangszerekre.”.

         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 31-én.

            a Bizottság részéről

            az elnök

         José Manuel BARROSO

      (1)  HL L 302., 1992.10.19., 1. o.

      (2)  A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).


title: A Bizottság (EU) 2016/528 végrehajtási rendelete (2016. április 4.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               5.4.2016

               HU

               Az Európai Unió Hivatalos Lapja

               L 88/28

         A BIZOTTSÁG (EU) 2016/528 VÉGREHAJTÁSI RENDELETE
   (2016. április 4.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 4-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  268,0

                  MA

                  96,2

                  SN

                  66,9

                  TR

                  106,7

                  ZZ

                  134,5

                  0707 00 05

                  MA

                  83,3

                  TR

                  134,4

                  ZZ

                  108,9

                  0709 93 10

                  EG

                  44,3

                  MA

                  97,9

                  TR

                  149,6

                  ZZ

                  97,3

                  0805 10 20

                  EG

                  48,3

                  IL

                  83,3

                  MA

                  73,5

                  TN

                  71,4

                  TR

                  72,3

                  ZA

                  51,4

                  ZZ

                  66,7

                  0805 50 10

                  MA

                  85,6

                  TR

                  105,4

                  ZZ

                  95,5

                  0808 10 80

                  BR

                  94,4

                  CL

                  113,5

                  CN

                  124,1

                  US

                  151,8

                  ZA

                  71,2

                  ZZ

                  111,0

                  0808 30 90

                  AR

                  108,8

                  CL

                  132,7

                  ZA

                  110,9

                  ZZ

                  117,5

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 754/2013/EU végrehajtási rendelete ( 2013. augusztus 5. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 198. alkalommal történő módosításáról

text:
               6.8.2013

               HU

               Az Európai Unió Hivatalos Lapja

               L 210/24

         A BIZOTTSÁG 754/2013/EU VÉGREHAJTÁSI RENDELETE
   (2013. augusztus 5.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 198. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) és (5) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2013. július 23-án az Egyesült Nemzetek Biztonsági Tanácsának szankcióbizottsága úgy határozott, hogy egy természetes személlyel egészíti ki az azon személyekre, csoportokra és szervezetekre vonatkozó listáját, amelyekre a pénzeszközök és gazdasági erőforrások befagyasztását alkalmazni kell. Továbbá az ENSZ Biztonsági Tanácsának szankcióbizottsága úgy határozott, hogy négy bejegyzést módosít a jegyzékben.

               (3)

               A 881/2002/EK rendelet I. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 5-én.

            a Bizottság részéről, az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK rendelet I. melléklete a következőképpen módosul:

                  (1)

                  A „Természetes személyek” rész a következő bejegyzéssel egészül ki:
                  „Abu Mohammed Al-Jawlani (más néven a) Abu Mohamed al-Jawlani; b) Abu Muhammad al-Jawlani; c) Abu Mohammed al-Julani; d) Abu Mohammed al-Golani; e) Abu Muhammad al-Golani; f) Abu Muhammad Aljawlani; g) Muhammad al-Jawlani; h) Shaykh al-Fatih; i) Al Fatih. Születési ideje: 1975 és 1979 között. Születési helye: Szíria. Állampolgársága: szíriai. Címe: 2013 júniusában Szíria. A 2a. cikk (4) bekezdésének b) pontjában meghatározott megjelölés időpontja: 2013.7.24.”

                  (2)

                  A „Természetes személyek” részben a „Haji Muhammad Ashraf (más néven Haji M. Ashraf). Születési ideje: 1965.3.1. Állampolgársága: pakisztáni. A 2a. cikk (4) bekezdésének b) pontjában meghatározott megjelölés időpontja: 2008.12.10. Egyéb információ: apja neve: Noor Muhammad.” bejegyzés helyébe a következő szöveg lép:
                  „Haji Muhammad Ashraf (más néven a) Haji M. Ashraf; b) Muhammad Ashraf Manshah; c) Muhammad Ashraf Munsha). Születési ideje: a) 1965.3.1.; b) 1955. Születési helye: Faisalabad, Pakisztán. Állampolgársága: pakisztáni. Útlevélszáma: a) AT0712501 (2008.3.12-én kiállított pakisztáni útlevél, érvényessége 2013.3.11-én lejárt); b) A-374184 (pakisztáni). Nemzeti személyazonosító száma: a) 6110125312507 (pakisztáni); b) 24492025390 (pakisztáni). Egyéb információ: apja neve: Noor Muhammad. A 2a. cikk (4) bekezdésének b) pontjában meghatározott megjelölés időpontja: 2008.12.10.”

                  (3)

                  A „Természetes személyek” részben az „Adil Muhammad Mahmud Abd Al-Khaliq (más néven a) Adel Mohamed Mahmoud Abdul Khaliq; b) Adel Mohamed Mahmood Abdul Khaled). Születési ideje: 1984.3.2. Születési helye: Bahrein. Útlevélszáma: 1632207 (Bahrein). Egyéb információ: a) Eljárt az Al-Qaida és a Libyan Islamic Fighting Group képviseletében, illetve pénzügyi, anyagi és logisztikai támogatást nyújtott az Al-Qaida és a Libyan Islamic Fighting Group számára, ideértve a robbanóanyagokban, számítógépekben, GPS-készülékekben és katonai felszerelésekben használt elektromos alkatrészek biztosítását. b) Az Al-Qaida Dél-Ázsiában kiképezte a kézifegyverek és robbanóanyagok használatára, valamint az Al-Qaida oldalán harcolt Afganisztánban. c) 2007 januárjában az Egyesült Arab Emírségekben letartóztatták annak vádjával, hogy az Al-Qaida és a Libyan Islamic Fighting Group tagja. d) A 2007 végén az Egyesült Arab Emírségekben történt elítélését követően büntetése fennmaradó részének letöltésére 2008 elején átszállították Bahreinbe.” bejegyzés helyébe a következő szöveg lép:
                  „Adil Muhammad Mahmud Abd Al-Khaliq (más néven a) Adel Mohamed Mahmoud Abdul Khaliq; b) Adel Mohamed Mahmood Abdul Khaled). Születési ideje: 1984.3.2. Születési helye: Bahrein. Állampolgársága: bahreini. Útlevélszáma: 1632207 (bahreini). A 2a. cikk (4) bekezdésének b) pontjában meghatározott megjelölés időpontja: 2008.10.10.”

                  (4)

                  A „Természetes személyek” részben a „Sayf al-Adl (más néven Saif Al-’Adil). Születési ideje: 1963. Születési helye: Egyiptom. Egyéb információ: a) Feltehetően egyiptomi állampolgár; b) Oszáma Bin Láden biztonságáért felelős. A 2a. cikk (4) bekezdésének b) pontjában meghatározott megjelölés időpontja: 2001.1.25.” bejegyzés helyébe a következő szöveg lép:
                  „Sayf-Al Adl (más néven a) Saif Al-’Adil; b) Seif al Adel; c) Muhamad Ibrahim Makkawi; d) Ibrahim al-Madani). Születési ideje: a) 1963; b) 1963.4.11.; c) 1960.4.11. Születési helye: Egyiptom. Állampolgársága: egyiptomi. A 2a. cikk (4) bekezdésének b) pontjában meghatározott megjelölés időpontja: 2001.1.25.”

                  (5)

                  A „Természetes személyek” részben a „Fazeel-A-Tul Shaykh Abu Mohammed Ameen Al-Peshawari (más néven a) Shaykh Aminullah; b) Sheik Aminullah; c) Abu Mohammad Aminullah Peshawari; d) Abu Mohammad Amin Bishawri; e) Abu Mohammad Shaykh Aminullah Al-Bishauri; f) Shaykh Abu Mohammed Ameen al-Peshawari; g) Shaykh Aminullah Al-Peshawari). Címe: Ganj körzet, Pesavár, Pakisztán. Születési ideje: a) megközelítőleg 1967; b) megközelítőleg 1961; c) megközelítőleg 1973. Születési helye: Konar tartomány, Afganisztán. Egyéb információ: 2009 júniusa óta őrizetben tartják. A 2a. cikk (4) bekezdésének b) pontjában meghatározott megjelölés időpontja: 2009.6.29.” bejegyzés helyébe a következő szöveg lép:
                  „Fazeel-A-Tul Shaykh Abu Mohammed Ameen Al-Peshawari (más néven a) Shaykh Aminullah; b) Sheik Aminullah; c) Abu Mohammad Aminullah Peshawari; d) Abu Mohammad Amin Bishawri; e) Abu Mohammad Shaykh Aminullah Al-Bishauri; f) Shaykh Abu Mohammed Ameen al-Peshawari; g) Shaykh Aminullah Al-Peshawari). Állampolgársága: agfán. Születési ideje: a) megközelítőleg 1967; b) megközelítőleg 1961; c) megközelítőleg 1973. Születési helye: Shunkrai település, Sarkani körzet, Konar tartomány, Afganisztán. Címe: Ganj körzet, Pesavár, Pakisztán. A 2a. cikk (4) bekezdésének b) pontjában meghatározott megjelölés időpontja: 2009.6.29.”


title: A Tanács 1153/2012/EU végrehajtási rendelete ( 2012. december 3. ) a Kínai Népköztársaságból származó puhított bőr behozatalára vonatkozó végleges dömpingellenes vámnak az 1225/2009/EK rendelet 11. cikkének (2) bekezdése szerinti hatályvesztési felülvizsgálatot követő kivetéséről

text:
               6.12.2012

               HU

               Az Európai Unió Hivatalos Lapja

               L 334/31

         A TANÁCS 1153/2012/EU VÉGREHAJTÁSI RENDELETE
   (2012. december 3.)
   a Kínai Népköztársaságból származó puhított bőr behozatalára vonatkozó végleges dömpingellenes vámnak az 1225/2009/EK rendelet 11. cikkének (2) bekezdése szerinti hatályvesztési felülvizsgálatot követő kivetéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból származó dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: az alaprendelet) és különösen annak 9. cikke (4) bekezdésére és 11. cikke (2) bekezdésére,
   tekintettel az Európai Bizottság (a továbbiakban: a Bizottság) által a tanácsadó bizottsággal folytatott konzultációt követően benyújtott javaslatra,
   mivel:
   A.   AZ ELJÁRÁS

   1.   Hatályos intézkedések

               (1)

               (1) Dömpingellenes vizsgálatot (a továbbiakban: az eredeti vizsgálat) követően a Tanács az 1338/2006/EK rendelettel (2) végleges dömpingellenes vámot vetett ki a Kínai Népköztársaságból (a továbbiakban: Kína vagy az érintett ország) származó, a jelenleg a 4114 10 10 és a 4114 10 90 KN-kódok alá besorolt puhított bőr behozatalára (a továbbiakban: a végleges dömpingellenes intézkedések). Az intézkedések formája egy 58,9 %-os ad valorem vám volt.

         2.   Hatályvesztési felülvizsgálat iránti kérelem

               (2)

               A hatályos végleges dömpingellenes intézkedések közelgő hatályvesztéséről szóló értesítés (3) közzétételét követően a Bizottsághoz 2011. június 14-én kérelem érkezett az intézkedéseknek az alaprendelet 11. cikkének (2) bekezdése szerinti hatályvesztési felülvizsgálata iránt. A kérelmet a UK Leather Federation (a továbbiakban: a kérelmező) nyújtotta be, amely a puhított bőr teljes uniós gyártásának több mint 50 %-át képviseli.

               (3)

               A benyújtott kérelem azon alapult, hogy a végleges dömpingellenes intézkedések lejárta valószínűleg a dömping és az uniós gazdasági ágazatot ért károkozás folytatását eredményezné.

         3.   A hatályvesztési felülvizsgálat megindítása

               (4)

               Miután a Bizottság a tanácsadó bizottsággal folytatott konzultációt követően megállapította, hogy elegendő bizonyíték áll rendelkezésre a lejárati felülvizsgálat megindításához, 2011. szeptember 13-án az Európai Unió Hivatalos Lapjában közzétett értesítéssel (4) (a továbbiakban: az eljárás megindításáról szóló értesítés) bejelentette az alaprendelet 11. cikkének (2) bekezdése szerinti lejárati felülvizsgálat megindítását.

         4.   A vizsgálat

   4.1.   Felülvizsgálati időszak és figyelembe vett időszak

               (5)

               A dömping folytatódására vonatkozó vizsgálat a 2010. július 1. és 2011. június 30. közötti időszakra (a továbbiakban: a felülvizsgálati időszak) terjedt ki. A károkozás valószínű folytatódásának értékelése szempontjából fontos tendenciák vizsgálata a 2008. január 1-jétől a felülvizsgálati időszak végéig terjedő időszakra (a továbbiakban: a figyelembe vett időszak) terjedt ki.

         4.2.   A vizsgálatban érintett felek

               (6)

               A Bizottság a hatályvesztési felülvizsgálat megindításáról hivatalosan értesítette a kérelmezőt, az egyéb ismert uniós gyártókat, az érintett ország exportáló gyártóit, a független importőröket, az ismert érintett uniós felhasználókat, valamint a kiviteli ország képviselőit. Az érdekelt felek lehetőséget kaptak arra, hogy az eljárás megindításáról szóló értesítésben megállapított határidőn belül írásban ismertessék álláspontjukat, és szóbeli meghallgatást kérjenek.

               (7)

               Tekintettel az uniós gyártók, az érintett országbeli exportáló gyártók, valamint a független importőrök nagy számára, az alaprendelet 17. cikkének megfelelően a Bizottság célszerűnek ítélte annak megvizsgálását, hogy kell-e mintavételt alkalmazni. A Bizottság – annak érdekében, hogy eldönthesse, szükséges-e a mintavétel, és ha igen, kiválaszthassa a mintát – az alaprendelet 17. cikke szerint felkérte az említett feleket, hogy a felülvizsgálat megindítását követő 15 napon belül jelentkezzenek, és bocsássák rendelkezésére az eljárás megindításáról szóló értesítésben előírt információkat.

               (8)

               Az uniós gyártókra mintavételt alkalmaztak, és három ismert uniós gyártóból két csoportot vizsgáltak.

               (9)

               A Bizottság kapcsolatba lépett hat ismert kínai gyártóval. A hat vállalat közül azonban egy sem működött együtt a vizsgálatban.

               (10)

               Ami az importőröket illeti, 35 független uniós puhítottbőr-importőrt azonosítottak és kértek fel arra, hogy szolgáltassanak információkat a mintavételhez. Közülük csak kettő jelezte, hogy együtt kíván működni a jelenlegi felülvizsgálatban. Ezért a független importőrökkel kapcsolatban nem volt szükség mintavételre.

               (11)

               A Bizottság kérdőívet küldött valamennyi ismert érintett félnek és azoknak, akik az eljárás megindításáról szóló értesítésben meghatározott határidőn belül jelentkeztek. Kitöltött kérdőív az uniós gyártók két mintába felvett csoportjától és két együttműködő, független importőrtől érkezett vissza. Egy kínai exportáló gyártó sem működött együtt a felülvizsgálatban, és a vizsgálat során az érintett fogyasztói szervezetek egyike sem szolgáltatott információt a Bizottság számára, vagy jelentkezett nála.

               (12)

               A Bizottság felkutatott és ellenőrzött minden olyan információt, melyet szükségesnek tartott ahhoz, hogy megállapítsa a dömping és az abból eredő károkozás folytatódásának a valószínűségét és az uniós érdeket. A következő érdekelt felek telephelyein került sor ellenőrző látogatásra:

               —

               Hutchings & Harding Ltd, Cambridge, Egyesült Királyság, valamint

               —

               Marocchinerie e Scamoscerie Italiane Spa, Torinó, Olaszország.

         B.   AZ ÉRINTETT TERMÉK ÉS A HASONLÓ TERMÉK

               (13)

               A jelen felülvizsgálatban érintett termék megegyezik az eredeti vizsgálatban meghatározott termékkel, amely a Kínai Népköztársaságból származó, jelenleg a 4114 10 10 és a 4114 10 90 KN-kód alá sorolt puhított bőr, illetve samoa kombinációval kikészített bőr, kiszabva is, beleértve a crust puhított bőrt és a crust samoa kombinációval kikészített bőrt (a továbbiakban:az érintett termék).

               (14)

               A vizsgálat megerősítette, hogy az eredeti vizsgálathoz hasonlóan az érintett termék, valamint a Kínában gyártott és a kínai belföldi piacon értékesített termékek, továbbá az uniós gyártók által előállított és az Unióban értékesített termékek alapvető fizikai és műszaki jellemzői, valamint felhasználása megegyezik, ezért az alaprendelet 1. cikkének (4) bekezdése értelmében hasonló termékeknek minősülnek.

         C.   A DÖMPING FOLYTATÓDÁSÁNAK VALÓSZÍNŰSÉGE

               (15)

               Az alaprendelet 11. cikke (2) bekezdésének megfelelően megvizsgálták, hogy a meglévő intézkedések hatályvesztése a dömping valószínű folytatódásához vezetne-e.

         1.   Előzetes megjegyzések

               (16)

               A fenti (9) preambulumbekezdésben említetteknek megfelelően a hat megkeresett kínai exportáló gyártó egyike sem működött együtt a vizsgálatban, így a dömping folytatódásának valószínűségére vonatkozó megállapításokat az alaprendelet 18. cikkének megfelelően a rendelkezésre álló tényekre kellett alapozni, különös tekintettel a kérelmező által benyújtott információkra, beleértve a felülvizsgálati kérelemben szereplő információkat és a statisztikai adatokat.

         2.   Dömpingelt behozatal a felülvizsgálati időszakban

   2.1.   Analóg ország

               (17)

               Az alaprendelet 2. cikke (7) bekezdése a) pontjának rendelkezései értelmében a rendes értéket egy piacgazdasági berendezkedésű, megfelelő harmadik ország (a továbbiakban: az analóg ország) árai vagy számtanilag képzett rendes értéke, vagy pedig az analóg ország által más országok (beleértve az Uniót is) esetében alkalmazott ár alapján kell megállapítani, illetve, ha ez nem lehetséges, bármilyen más elfogadható alapon megállapítható, ideértve a hasonló termékért az Unióban ténylegesen fizetett vagy fizetendő árat is, és azt szükség esetén megfelelően módosítani kell úgy, hogy magában foglaljon egy ésszerű haszonkulcsot is.

               (18)

               Az eredeti vizsgálatban a rendes érték megállapításához az USA szolgált analóg országként. Az akkoriban az USA-ban működő egyetlen puhítottbőr-gyártó azóta bezárta gyártó üzemét. Azóta a puhított bőrt egy törökországi közös vállalattól importálja. Mivel ennek megfelelően az USA-ban már nincs jelentős puhítottbőr-előállítás, a Bizottság a jelen felülvizsgálat megindításáról szóló értesítésben Új-Zélandot, Törökországot vagy Indiát kívánta analóg országként figyelembe venni. Kapcsolatba lépett a lehetséges analóg országokban (Új-Zéland, Törökország és India) működő gyártókkal, de egyik sem jelezte együttműködési szándékát.

               (19)

               Az analóg országban működő gyártók együttműködésének hiányában a rendes értéket az Indiából származó uniós behozatalok átlagárára vonatkozó információk alapján határozták meg a felülvizsgálati időszakra vonatkozó Eurostat importstatisztikai adatok lapján (az Unióba irányuló behozatalok közül az Indiából származó a legnagyobb mértékű). A kínai exportáló gyártók együttműködésének hiányában az exportárat a Kínából származó uniós behozatalok átlagárára vonatkozó információk alapján határozták meg a felülvizsgálati időszakra vonatkozó Eurostat importstatisztikai adatok lapján. Ennek alapján a dömpingkülönbözetet az Indiából származó uniós behozatalok átlagárainak (rendes érték) és a kínai behozatalok átlagárainak (exportár) különbözetében állapították meg. E dömpingszámítás eredményeképpen 64 %-os dömpingkülönbözetet állapítottak meg.

         2.2.   A behozatal alakulása az intézkedések esetleges hatályvesztése esetén

               (20)

               A dömping felülvizsgálati időszak során történő fennállásának elemzése mellett azt is megvizsgálták, hogy az intézkedések hatályvesztése esetén mennyire valószínű a dömping folytatódása. Minthogy egyetlen kínai exportáló gyártó sem működött együtt a jelen vizsgálatban, az alábbi következtetések az alaprendelet 18. cikkének megfelelően a rendelkezésre álló tényekre, vagyis a felülvizsgálati kérelemben szereplő információkra, a kérelmező által szolgáltatott adatokra és az Eurostat-adatokra támaszkodnak.

               (21)

               Ebben az összefüggésben az alábbiakat elemezték: a Kínából származó behozatal alakulása, az exportáló gyártók gyártási és szabad kapacitása, valamint az uniós piac vonzereje az árak és a mennyiségek tekintetében.

               (22)

               Az alábbi (32) preambulumbekezdéssel összhangban a Kínából származó behozatalok felülvizsgálati időszakban tekintett árainak és az uniós gazdasági ágazat árainak összehasonlítása jelentős (51,6 %-os) áralákínálást mutat. Az uniós piac mind az árakat, mind a mennyiségeket illetően továbbra is vonzó a kínai exportáló gyártók számára. Ezt csak erősíti az a tény, hogy Kína az intézkedések bevezetése óta, amikortól fogva a kínai behozatalok csökkenést mutattak, jelentős gyártási kapacitással rendelkezik. Kína e termék tekintetében már az intézkedések bevezetését megelőzően is megháromszorozta uniós piaci részesedését, a 2001. évi 10,7 %-ról 2004-re 31,7 %-ra növelve azt. Ehhez járul, hogy az Unióba irányuló kínai kivitelek árai továbbra is magasabbak az egyes más harmadik országok piacain megjelenő áraknál, ami vonzóvá teszi az uniós piacot a kínai exportáló gyártók számára.

               (23)

               A fenti elemzés arra mutat rá, hogy a Kínából származó behozatal továbbra is dömpingelt áron, nagyon magas dömpingkülönbözet mellett jut el az uniós piacra. Különös tekintettel az uniós árszintek elemzésére, valamint a Kínában rendelkezésre álló kapacitásokra, megállapítható, hogy az intézkedések hatályon kívül helyezése esetén fennáll a dömping folytatódásának valószínűsége.

         D.   KÁROKOZÁS

   1.   Az uniós gazdasági ágazat

               (24)

               Az Unióban a hasonló terméket három vállalat(csoport) gyártja. Közülük kettőt a kérelmező képvisel; ezek egyesült királyságbeli, illetve olaszországi székhellyel rendelkeznek, míg gyártási tevékenységük egy része Lengyelországba, illetve Romániába van kihelyezve. A harmadik gyártó olaszországi székhellyel rendelkezik, és támogatja a kérelmet. A többi puhítottbőr-gyártó az értesülések szerint gyártási üzemét az eredeti intézkedések 2006-ban történt bevezetése óta bezárta.

               (25)

               Az alaprendelet 4. cikkének (1) bekezdése értelmében vett teljes uniós gyártást a mintába felvett uniós gyártók által visszaküldött kitöltött kérdőívek, valamint a reprezentativitás-vizsgálati/mintavételi eljárásban részt vevő harmadik gyártó által megküldött alapvető makroadatok alapján határozták meg. Ezen vállalatok képezik az alaprendelet 4. cikkének (1) bekezdése és 5. cikkének (4) bekezdése értelmében vett uniós gazdasági ágazatot (a továbbiakban: uniós gazdasági ágazat). A mintába felvett két gyártó az uniós gyártás 80 %-át teszi ki.

               (26)

               Mivel a mikrogazdasági kárra vonatkozó mutatók kizárólag két vállalat adatain alapulnak, ezek az adatok az alaprendelet 19. cikke szerinti bizalmas kezelése érdekében indexált formában szerepelnek.

         2.   Felhasználás az uniós piacon

               (27)

               Az uniós felhasználás az uniós gazdasági ágazat uniós piacon megvalósult értékesítéseinek volumene és az Eurostattól származó importadatok alapján került meghatározásra.

               (28)

               Figyelembe kell venni továbbá, hogy 2010 óta jelentős mennyiségű alacsony árú export puhított bőr érkezett Spanyolországon keresztül az Unió többi országába (a piaci részesedés mintegy 31 %-a). Ehhez járul, hogy Spanyolországban teljesen megszűnt a hasonló termék gyártása, és a Spanyolországból származó puhított bőrnek az Unió többi országába irányuló értékesítései meghaladják a behozatalt. Ezen mennyiségeket szintén beszámították a felhasználási adatok meghatározásakor. 2008 és a felülvizsgálati időszak között az uniós felhasználás 26 %-kal növekedett; a legerősebb növekedés 2009 és 2010 között volt tapasztalható.

                  1.   táblázat

                           2008

                           2009

                           2010

                           Felülvizsgálati időszak

                           Összes uniós fogyasztás (1 000 négyzetlábban) (5)

                           22 107

                           22 300

                           28 434

                           27 827

                              Index (2008 = 100)

                              100

                              101

                              129

                              126

         3.   A Kínából származó behozatal

   a)   Volumen és piaci részesedés

               (29)

               A 2006-os intézkedések bevezetését követően a kínai import jelentősen visszaesett, és a felülvizsgálati időszak alatti kb. 4 %-os piaci részesedéssel jelenleg is inkább korlátozott. Egyben a figyelembe vett időszakban a Kínából származó behozatalok volumene 9 %-kal nőtt, és a felülvizsgálati időszak alatt elérte az 1 103 330 négyzetláb értéket. Ugyanakkor a kínai importok nem növekedtek az uniós fogyasztást követő mértékben, és a kínai importok piaci részesedése is csökkent a figyelembe vett időszak alatt.

                  2.   táblázat

                           2008

                           2009

                           2010

                           Felülvizsgálati időszak

                           Az érintett országból származó behozatal volumene (1 000 négyzetlábban) (6)

                           1 010,00

                           786,67

                           883,33

                           1 103,33

                              Index (2008 = 100)

                              100

                              78

                              87

                              109

                           Az érintett országból származó behozatal piaci részesedése (6)

                           5 %

                           4 %

                           3 %

                           4 %

         b)   Árak

   i.
         Az árak alakulása

               (30)

               A figyelembe vett időszakban a kínai behozatalok átlagárai ingadoztak. A 2008-as évvel összehasonlítva az árak 2009-ben először növekedtek, majd 2010-ben 13 %-kal csökkentek, mígnem a felülvizsgálati időszak alatt ismét a 2008. évi szintre tértek vissza.

                  3.   táblázat

                           2008

                           2009

                           2010

                           Felülvizsgálati időszak

                           Az érintett országból származó behozatalok ára (EUR/négyzetláb) (7)

                           0,45

                           0,61

                           0,39

                           0,46

                              Index (2008 = 100)

                              100

                              136

                              87

                              102

         ii.
         Áralákínálás

               (31)

               Az áralákínálás elemzésének céljából az uniós gazdasági ágazat uniós piacon, független vevők részére történő értékesítéseinek átlagárait a kínai exportőrök ezeknek megfeleltethető CIF-árainak súlyozott átlagával hasonlították össze. Az uniós gazdasági ágazat eladási árait e célból a gyártelepi árszinthez igazították, különösen a hitelköltségek, a szállítási költségek, a csomagolási és a jutalékköltségek tekintetében. A Kínából származó behozatalok CIF-árait az Eurostattól kérték be, majd a vámkezeléssel kapcsolatos költségek – pl. vártarifa és a behozatal utáni költségek (kirakodási ár) – felszámítása érdekében kiigazították azokat.

               (32)

               Az összehasonlítás azt mutatta, hogy a felülvizsgálati időszakban az érintett termék behozatala az uniós gazdasági ágazat áraihoz képest körülbelül 51,6 %-os áralákínálással történt.

         4.   Az uniós ágazat gazdasági helyzete

               (33)

               Az alaprendelet 3. cikke (5) bekezdésének megfelelően a dömpingelt import uniós gazdasági ágazatra gyakorolt hatásának vizsgálata magában foglalta valamennyi olyan gazdasági tényező és index értékelését, amely a figyelembe vett időszak alatt hatást gyakorolt az uniós gazdasági ágazat helyzetére.

               (34)

               A károkozás elemzése céljából a következő két szinten került sor kármutatók meghatározására:

                           —

                           A makrogazdasági mutatókat (gyártás, kapacitás, értékesítési volumen, piaci részesedés, növekedés, foglalkoztatás, termelékenység, átlagos egységárak, a dömpingkülönbözetek nagysága, valamint a korábbi dömping hatásaiból való kilábalás) az uniós gazdasági ágazat egészének szintjén, a mintavételbe felvett vállalatok által visszaküldött kitöltött kérdőívekből nyert információk, valamint a harmadik uniós gyártótól érkezett makroadatok alapján értékelték.

                           —

                           A mikrogazdasági mutatókat (készletek, bérek, termelékenység, a beruházások megtérülése, pénzforgalom, tőkebevonási képesség és beruházások) a mintába felvett vállalatok által visszaküldött kitöltött kérdőívekből nyert és megfelelő mértékben ellenőrzött információk alapján elemezték. Ezen információk az egész uniós gazdasági ágazat vonatkozásában reprezentatívnak tekintendők. Mivel ezek a mutatók kizárólag két vállalattal kapcsolatosak, az alaprendelet 19. cikkében foglalt bizalmas adatkezelés miatt a pontos adatok nem tehetők nyilvánossá, és az alábbiakban csak indexált formában szerepelnek.

         a)   Makrogazdasági mutatók

   4.1.   Gyártás

               (35)

               Az uniós gyártás 2008 óta folyamatosan csökkent, míg végül a 2008. évhez képest 12 %-kal alacsonyabb értékkel a felülvizsgálati időszakban elérte mélypontját, holott a fogyasztás ugyanezen az időszakban 26 %-kal nőtt.

                  4.   táblázat

                           2008

                           2009

                           2010

                           Felülvizsgálati időszak

                           Gyártás (1 000 négyzetlábban) (8)

                           7 659

                           7 223

                           7 100

                           6 753

                              Index (2008 = 100)

                              100

                              94

                              93

                              88

         4.2.   Gyártási kapacitás és kapacitáskihasználási ráták

               (36)

               2008 és a felülvizsgálati időszak között a gyártási kapacitás változatlan maradt. Miközben a kapacitáskihasználás szintje már 2008-ban is alacsony volt, a gyártás 2008 és a felülvizsgálati időszak közötti visszaesése azt eredményezte, hogy a kapacitáskihasználás további 7 százalékponttal csökkent 2008 és a felülvizsgálati időszak között.

                  5.   táblázat

                           2008

                           2009

                           2010

                           Felülvizsgálati időszak

                           Gyártási kapacitás (1 000 négyzetlábban) (9)

                           13 290

                           13 290

                           13 290

                           13 290

                              Index (2008 = 100)

                           100

                           100

                           100

                           100

                           Kapacitáskihasználás (9)

                           58 %

                           54 %

                           53 %

                           51 %

                              Index (2008 = 100)

                              100

                              94

                              93

                              88

         4.3.   Értékesítési volumen

               (37)

               Az uniós gazdasági ágazat uniós piacon, független vevők számára megvalósított értékesítései 2008 és 2009 között 5 %-kal emelkedtek, majd 2010-ben 2 %-kal csökkentek, míg a felülvizsgálati időszak alatt ismét megnövekedtek. Összességében az értékesítések 9 %-kal növekedtek a figyelembe vett időszakban.

                  6.   táblázat

                           2008

                           2009

                           2010

                           Felülvizsgálati időszak

                           Független vevők számára történő uniós értékesítés volumene (1 000 négyzetlábban) (10)

                           5 144

                           5 393

                           5 324

                           5 627

                              Index (2008 = 100)

                           100

                           105

                           103

                           109

         4.4.   Piaci részesedés

               (38)

               2008 és 2009 között az uniós gazdasági ágazat csaknem 1 %-kal növelni tudta a 2008. évi alacsony, 23 %-os piaci részesedését, mielőtt piaci részesedése 4 százalékponttal csökkenve 20 %-ra esett volna vissza a felülvizsgálati időszak alatt.

                  7.   táblázat

                           2008

                           2009

                           2010

                           Felülvizsgálati időszak

                           Az uniós gazdasági ágazat piaci részesedése (11)

                           23 %

                           24 %

                           19 %

                           20 %

                              Index (2008 = 100)

                              100

                              104

                              80

                              87

         4.5.   Növekedés

               (39)

               2008 és a felülvizsgálati időszak között, míg az uniós fogyasztás 26 %-kal növekedett, az uniós gyártók értékesítési volumene az uniós piacon mindössze 9 %-kal nőtt, piaci részesedésük pedig 3 százalékponttal csökkent. Következésképpen az uniós gyártók csak kevéssé tudták kihasználni a piacnövekedés előnyeit.

         4.6.   Foglalkoztatás

               (40)

               A foglalkoztatásban 2008 és 2009 között bekövetkezett első jelentős, 9 %-os csökkenést követően az uniós gazdasági ágazat foglakoztatási szintje tovább esett. A 2008. évi 74 foglalkoztatottból a felülvizsgálati időszak alatt csak 59 foglalkoztatott maradt, ami átlag 19 %-os csökkenést jelent.

                  8.   táblázat

                           2008

                           2009

                           2010

                           Felülvizsgálati időszak

                           Az érintett termékkel kapcsolatos foglalkoztatás (foglalkoztatottak száma) (12)

                           74

                           67

                           62

                           59

                              Index (2008 = 100)

                              100

                              91

                              84

                              81

         4.7.   Termelékenység

               (41)

               Az uniós gazdasági ágazat munkaerő-állományának termelékenysége – teljesítmény/foglalkoztatottak/év alapon számolva – 2008 és a felülvizsgálati időszak között 9 %-kal nőtt. Ez azt a tényt tükrözi vissza, hogy a foglalkoztatás gyorsabb csökkenést mutatott, mint a termelés.

                  9.   táblázat

                           2008

                           2009

                           2010

                           Felülvizsgálati időszak

                           Termelékenység (négyzetláb/alkalmazott) (13)

                           104 031

                           107 536

                           114 512

                           113 655

                              Index (2008 = 100)

                              100

                              103

                              110

                              109

         4.8.   Értékesítési árak és a belföldi árakat befolyásoló tényezők

               (42)

               Az uniós gazdasági ágazat értékesítési egységárai 2008 és a felülvizsgálati időszak között nem változtak. A fentiek szerint a kínai dömpingelt behozatalok jelentős mértékben az uniós gazdasági ágazat árai alá kínáltak. Ugyanakkor az árszínvonal fenntartása az uniós gazdasági ágazat piaci részesedésének rovására ment.

                  10.   táblázat

                           2008

                           2009

                           2010

                           Felülvizsgálati időszak

                           Uniós piaci egységár (EUR/négyzetláb) (14)

                           1,01

                           0,97

                           1,01

                           1,01

                              Index (2008 = 100)

                              100

                              96

                              100

                              100

         4.9.   A dömpingkülönbözet nagysága

               (43)

               A kínai import mennyiségét, piaci részesedését és árait tekintve a tényleges dömpingkülönbözet uniós gazdasági ágazatra gyakorolt hatása nem tekinthető elhanyagolhatónak.

         4.10.   A korábbi dömping hatásaiból való kilábalás

               (44)

               A fentiekben vizsgált mutatók azt jelzik, hogy a dömpingellenes intézkedések 2006-os bevezetése ellenére az uniós gazdasági ágazat gazdasági és pénzügyi helyzete meglehetősen sérülékeny és veszélyeztetett maradt. Ennek megfelelően nem történt meg az előző dömping utáni helyreállás, és megállapítható, hogy az uniós gazdasági ágazat továbbra is érzékenyen reagál az uniós piacon megjelenő bármilyen dömpingelt behozatalra.

         b)   Mikrogazdasági mutatók

   4.11.   Készletek

               (45)

               Az uniós gazdasági ágazat zárókészleteinek szintje jelentősen, 31 %-kal növekedett 2008 és a felülvizsgálati időszak között. A további elemzés lehetővé tette a készletmennyiségnek megfelelő termelési hónapok számának alakulására vonatkozó értékelés finomítását. Ebben a vonatkozásban a mintába felvett gyártók 2008-ben körülbelül öt hónapos termelésnek megfelelő mennyiséget (43 %) tartottak készleten, azonban a dömpingelt behozatal által kiváltott nyomás arra kényszerítette őket, hogy a felülvizsgálati időszakban több mint hét hónapos termelésnek megfelelő mennyiségre növeljék a készletet (ami a teljes évi termelés 63 %-ának felel meg). Ezért megerősítést nyert az a következtetés, amely szerint a készletek alakulása hátrányos helyzetre vall.

                  11.   táblázat

                           2008

                           2009

                           2010

                           Felülvizsgálati időszak

                           Zárókészlet (négyzetlábban) (15)

                           Bizalmas vállalati adatok

                              Index (2008 = 100)

                              100

                              116

                              135

                              131

         4.12.   Bérek

               (46)

               A munkavállalónkénti átlagbér 2008 és 2009, valamint 2010 és a felülvizsgálat időszak között nem változott. A 2009 és 2010 közötti 20 %-os ugrásszerű növekedés a mintába felvett két vállalat munkaerőköltségének – a foglalkoztatottság csökkenése ellenére bekövetkező – jelentős növekedéséből adódik.

                  12.   táblázat

                           2008

                           2009

                           2010

                           Felülvizsgálati időszak

                           Éves munkaerőköltség/foglalkoztatott (1 000 EUR-ban) (16)

                           Bizalmas vállalati adatok

                              Index (2008 = 100)

                              100

                              100

                              120

                              120

         4.13.   Befektetések

               (47)

               A mintába felvett vállalatoknak a hasonló termék gyártása terén megvalósított éves beruházásai 2008 és a felülvizsgálati időszak között 21 %-kal nőttek, és főként a karbantartást érintették. A 2010 és a felülvizsgálati időszak közötti ugrásszerű növekedés az egyik mintába felvett vállalat eszközbeszerzéseiből adódik.

                  13.   táblázat

                           2008

                           2009

                           2010

                           Felülvizsgálati időszak

                           Nettó befektetések (EUR) (17)

                           Bizalmas vállalati adatok

                              Index (2008 = 100)

                              100

                              102

                              72

                              121

         4.14.   Nyereségesség és a beruházások megtérülése

               (48)

               Az uniós gazdasági ágazat a figyelembe vett időszak egészében veszteséges volt. 2008 és a felülvizsgálati időszak között a veszteség (mind abszolút mértékben, mind a forgalom százalékában kifejezve) több mint kétszeresére nőtt.

               (49)

               Hasonlóképpen a beruházások megtérülése is negatív volt a figyelembe vett időszak egészében, és további 131 százalékponttal csökkent 2008 és a felülvizsgálati időszak között.

                  14.   táblázat

                           2008

                           2009

                           2010

                           Felülvizsgálati időszak

                           Az uniós, független vevőknek történő értékesítés nettó nyeresége (a nettó értékesítés %-a) (18)

                           Bizalmas vállalati adatok

                              Index (2008 = 100)

                              – 100

                              –95

                              –73

                              – 203

                           A beruházások megtérülése (nettó nyereség a beruházások nettó könyv szerinti értékének %-ában) (18)

                           Bizalmas vállalati adatok

                              Index (2008 = 100)

                              – 100

                              –95

                              –73

                              – 231

         4.15.   Pénzforgalom és tőkebevonási képesség

               (50)

               Az operatív tevékenységekből származó nettó pénzforgalom negatív maradt a figyelembe vett időszak egészében, és közel 300 százalékponttal csökkent 2008 és a felülvizsgálati időszak között.

                  15.   táblázat

                           2008

                           2009

                           2010

                           Felülvizsgálati időszak

                           Pénzáramlás (EUR) (19)

                           Bizalmas vállalati adatok

                              Index (2008 = 100)

                              – 100

                              – 115

                              –77

                              – 398

               (51)

               Nem volt arra utaló jel, hogy az uniós ágazat a tőkebevonás terén nehézségekbe ütközött volna.

         c)   A dömpingelt behozatal és más tényezők hatása

   4.16.   A dömpingelt behozatalok hatása

               (52)

               Az intézkedések bevezetését követően a kínai import jelentősen visszaesett, és a felülvizsgálati időszak alatti kb. 4 %-os piaci részesedéssel jelenleg is inkább korlátozott. Ezen behozatalok és az uniós gazdasági ágazat árai közötti összehasonlítás ugyanakkor jelentős (51,6 %-os) áralákínálást mutat. Mivel a puhított bőr szabványosított termék, a termék köre igen korlátozott, és a kínai áruk minőségüket tekintve hasonlóak az európaiakhoz, a kínai importok viszonylag kis piaci részesedése a jelentős áralákínálással együtt arra utal, hogy ezek a behozatalok jelentős hatást gyakorolnak az uniós gazdasági ágazat helyzetére.

         4.17.   Egyéb országokból származó behozatalok

               (53)

               Jelentős behozatal érkezik Indiából, Törökországból és Új-Zélandról, valamint kis mennyiségben más országokból is, amelyek a felülvizsgálati időszak alatt összesen a piaci részesedés 46 %-át tették ki (a 2008. évi 60 %-kal szemben).

               (54)

               Az indiai behozatalok tekintetében megjegyzendő, hogy volumenük jelentős, és piaci részesedésük a 2008. évi 11 %-ról a felülvizsgálati időszakban 16 %-ra emelkedett. Ugyanezen időszak alatt az indiai behozatalok átlagárai némileg alatta maradtak az uniós gyártók átlagárainak. A jelentős mennyiséget és árkülönbséget figyelembe véve megállapítható, hogy az indiai behozatalok bizonyos mértékben hozzájárultak az uniós ágazat gazdasági helyzetének romlásához. Másrészt az indiai behozatalok árai több mint 60 %-kal magasabbak a kínai behozatalok árainál. Következésképpen kijelenthető, hogy ez az uniós gazdasági ágazat jelen helyzetére gyakorolt korlátozott hatás a kínai dömpingelt behozatalok valószínű növekedésével minden valószínűség szerint nem vetne véget a dömpingelt behozatalok és a károkozás között fennálló okozati összefüggésnek, és hogy az intézkedések visszavonása az uniós gazdasági ágazat helyzetének további romlásával járna.

                  16.   táblázat

                           2008

                           2009

                           2010

                           Felülvizsgálati időszak

                           Az Indiából származó behozatalok volumene (1 000 négyzetlábban) (20)

                           2 330,00

                           2 123,33

                           4 276,67

                           4 436,67

                           Az Indiából származó behozatalok piaci részesedése (20)

                           11 %

                           10 %

                           15 %

                           16 %

                              Az Indiából származó behozatalok átlagára (EUR/négyzetláb)

                           0,79

                           0,82

                           0,66

                           0,75

               (55)

               Jelentős továbbá a törökországi behozatal is, amely a felülvizsgálati időszakban 10 %-os piaci részesedéssel rendelkezett (a 2008. évi 18 %-hoz képest). Ezen behozatalok átlagárai ugyanakkor jóval meghaladják a Kínából származó puhított bőr átlagárait, és közel azonos szinten vannak az uniós gazdasági ágazat árszintjével. A törökországi behozatalok csökkenő tendenciáját és viszonylag magas árait tekintve megállapítható, hogy azok a kínai dömpingelt behozatalok valószínű növekedésével nem vetnének véget a dömpingelt behozatalok és a károkozás között fennálló okozati összefüggésnek, és hogy az intézkedések visszavonása az uniós gazdasági ágazat helyzetének további romlásával járna.

                  17.   táblázat

                           2008

                           2009

                           2010

                           Felülvizsgálati időszak

                           A Törökországból származó behozatalok volumene (1 000 négyzetlábban) (21)

                           4 063,33

                           2 623,33

                           2 933,33

                           2 700,00

                           A Törökországból származó behozatalok piaci részesedése (21)

                           18 %

                           12 %

                           10 %

                           10 %

                              A Törökországból származó behozatalok átlagára (EUR/négyzetláb)

                           0,77

                           0,89

                           1,05

                           1,20

               (56)

               Új-Zélandból szintén jelentős behozatal érkezik, amely a felülvizsgálati időszakban a piaci részesedés 7 %-át tette ki a 2008. évi 3 %-hoz képest. Ezen behozatalok átlagárai ugyanakkor jóval meghaladják a Kínából származó puhított bőr átlagárait, és még az uniós gazdasági ágazat árszintjét is meghaladják. Az új-zélandi behozatalok viszonylag magas árait tekintve megállapítható, hogy a kínai dömpingelt behozatalok valószínű növekedésével ezek sem vetnének véget a dömpingelt behozatalok és a károkozás között fennálló okozati összefüggésnek, és hogy az intézkedések visszavonása az uniós gazdasági ágazat helyzetének további romlásával járna.

                  18.   táblázat

                           2008

                           2009

                           2010

                           Felülvizsgálati időszak

                           Az Új-Zélandból származó behozatalok volumene (1 000 négyzetlábban) (22)

                           716,67

                           2 426,67

                           1 966,67

                           1 883,33

                           Az Új-Zélandból származó behozatal piaci részesedése (22)

                           3 %

                           11 %

                           7 %

                           7 %

                              Az Új-Zélandból származó behozatalok átlagára (EUR/négyzetláb)

                           1,29

                           1,43

                           1,43

                           1,48

               (57)

               A világ egyéb részéről származó behozatal piaci részesedése a felülvizsgálati időszakban 13 % volt (a 2008. évi 27 %-hoz képest tehát visszaesett). Ezen behozatalok átlagárai ugyanakkor jóval meghaladják a Kínából származó puhított bőr átlagárait, és az uniós gazdasági ágazat árszintjéhez közel állnak. A világ egyéb részéről származó behozatalok csökkenő tendenciáját és a Kínából származó puhítottbőr-behozatalokhoz képest mutatott relatív magas árait tekintve megállapítható, hogy ezek sem vetnének véget a dömpingelt behozatalok és a károkozás között fennálló okozati összefüggésnek, és hogy az intézkedések visszavonása a kínai dömpingelt behozatalok valószínű növekedésével és az uniós gazdasági ágazat helyzetének további romlásával járna.

                  19.   táblázat

                           2008

                           2009

                           2010

                           Felülvizsgálati időszak

                           A világ egyéb részéről származó behozatalok volumene (1 000 négyzetlábban) (23)

                           5 896,67

                           4 013,33

                           4 480,00

                           3 556,67

                           A világ egyéb részéről származó behozatalok piaci részesedése (23)

                           27 %

                           18 %

                           16 %

                           13 %

                              A világ egyéb részéről származó behozatalok átlagára (EUR/négyzetláb)

                           0,63

                           0,84

                           0,81

                           0,84

               (58)

               A többi harmadik országból származó behozatalok piaci részesedése összesen 46 % volt a felülvizsgálati időszakban (a 2008. évi 60 %-hoz képest). E behozatalok átlagárai ugyanakkor jóval meghaladják a Kínából származó puhított bőr átlagárait, és közel azonos szinten vannak az uniós gazdasági ágazat áraival. A harmadik országokból származó behozatalok csökkenő tendenciáját és viszonylag magas árait tekintve megállapítható, hogy a kínai dömpingelt behozatalok valószínű növekedésével azok összességükben szintén nem vetnének véget a dömpingelt behozatalok és a károkozás között fennálló okozati összefüggésnek, és hogy az intézkedések visszavonása az uniós gazdasági ágazat helyzetének további romlásával járna.

                  20.   táblázat

                           2008

                           2009

                           2010

                           Felülvizsgálati időszak

                           Egyéb országokból származó behozatal volumene (1 000 négyzetlábban) (24)

                           13 006,67

                           11 186,67

                           13 656,67

                           12 576,67

                              Index (2008 = 100)

                              100

                              86

                              105

                              97

                           Az egyéb országokból származó import piaci részesedése (24)

                           60 %

                           51 %

                           49 %

                           46 %

                              Az egyéb országokból származó behozatalok átlagára (EUR/négyzetláb)

                           0,74

                           0,98

                           0,91

                           0,98

         5.   Az uniós gazdasági ágazat helyzetére vonatkozó következtetés

               (59)

               Az Unióban összesen három gyártó (mindegyikük kkv) maradt. A többi puhítottbőr-gyártó az értesülések szerint gyártási üzemét az eredeti intézkedések 2006-ban történt bevezetése óta bezárta. Ez a változás – még emelkedő uniós fogyasztás mellett is – a kínai dömpingelt behozataloknak az uniós piacra gyakorolt egyre erősödő nyomásának tudható be.

               (60)

               A károkozás elemzése azt mutatja, hogy az uniós gazdasági ágazat helyzete a figyelembe vet időszak alatt romlott. Különösen a gyártás csökkent (mintegy 12 %-kal), és még ha az értékesítés enyhe növekedést mutatott is, nem érte el a fogyasztásban bekövetkezett növekedést, aminek következtében az uniós gyártók piaci részesedése 3 százalékponttal visszaesett.

               (61)

               A makrogazdasági mutatók elemzése ugyanakkor azt mutatja, hogy a nyereségesség, a beruházások megtérülése és az uniós gazdasági ágazat pénzforgalma a figyelembe vett időszak egészében negatív maradt, és a felülvizsgálati időszak alatt tovább romlott.

               (62)

               Az Indiából, Törökországból, Új-Zélandból és a világ egyéb részeiről származó behozatalokat is megvizsgálták. E behozatalokról külön-külön és összességükben is megállapítható, hogy kínai dömpingelt behozatalok valószínű növekedésével nem vetnének véget a dömpingelt behozatalok és a károkozás között fennálló okozati összefüggésnek, és hogy az intézkedések visszavonása az uniós gazdasági ágazat helyzetének további romlásával járna.

               (63)

               Ennek fényében levonható az a következtetés, hogy az uniós gazdasági ágazatot továbbra is jelentős kár éri az alaprendelet 3. cikke (5) bekezdésének értelmében, helyzete instabil, és távolról sem éri el azt az állapotot, amelyet az eredeti vizsgálatban megállapított dömpingből való kilábalás esetén várható lett volna.

               (64)

               Továbbá az is megállapítható, hogy az uniós gazdasági ágazat kedvezőtlen helyzetét elsősorban a dömpingelt és alacsony árú kínai behozatalok folyamatos jelenléte okozta.

         E.   A KÁR FOLYTATÓDÁSÁNAK VALÓSZÍNŰSÉGE

   1.   A behozatal várható mennyisége és az árak által gyakorolt hatások az intézkedések hatályon kívül helyezése esetén

               (65)

               Bár a Kínából származó behozatal volumene a 2006. évi intézkedéseket követően jelentős mértékben csökkent, megállapítható, hogy Kína továbbra is jelentős gyártási kapacitással rendelkezik (lásd a (22) preambulumbekezdést). Ezen szabad kapacitások az intézkedések visszavonása esetén könnyen átirányíthatók az unós piacra.

               (66)

               Amennyiben tehát az intézkedéseket visszavonnák, a kínai exportáló gyártók nagy valószínűséggel arra törekednének, hogy visszaszerezzék az uniós piacon elvesztett piaci részesedésüket. A vizsgálat által kimutatott jelentős áralákínálás valóban arra mutat, hogy az Unió piaca az uniós árszintek miatt igen vonzó a kínai behozatalok számára (lásd a (22) preambulumbekezdést).

         2.   A károkozás folytatódására vonatkozó következtetés

               (67)

               Mindezek alapján az a következtetés vonható le, hogy a Kínából származó behozatalokra vonatkozó intézkedések hatályon kívül helyezése minden bizonnyal az uniós gazdasági ágazatot ért kár folytatódását eredményezné.

         F.   AZ UNIÓS ÉRDEK

   1.   Bevezetés

               (68)

               Az alaprendelet 21. cikkének megfelelően a Bizottság megvizsgálta, hogy a meglévő dömpingellenes intézkedések fenntartása nem lenne-e ellentétes az Unió egészének érdekével. Az uniós érdek meghatározása a különböző érintett érdekek – vagyis egyrészt az uniós gazdasági ágazat, másrészt az importőrök és a felhasználók érdekeinek – felmérésén alapult.

               (69)

               Emlékeztetni kell arra, hogy az eredeti vizsgálatban az intézkedések elfogadása nem minősült az Unió érdekeivel ellentétesnek. Ezenkívül az a tény, hogy a jelenlegi vizsgálat felülvizsgálat, azaz egy olyan helyzet elemzése, amelyben már hatályban vannak dömpingellenes intézkedések, lehetővé teszi, hogy értékeljék a jelenlegi dömpingellenes intézkedéseknek az érintett felekre gyakorolt esetleg indokolatlanul hátrányos hatását is.

               (70)

               Ennek alapján a Bizottság megvizsgálta, hogy a kárt okozó dömping folytatódásának valószínűségére vonatkozó következtetések ellenére le lehetett-e vonni azt az egyértelmű következtetést, hogy az Uniónak nem érdeke, hogy ebben a konkrét esetben fenntartsa az intézkedéseket.

         2.   Az uniós gazdasági ágazat érdeke

               (71)

               Az uniós gazdasági ágazat, amely kkv-kből áll, folyamatosan vesztett piaci részesedéséből, és jelentős kár érte a figyelembe vett időszak alatt. Az intézkedések visszavonása esetén az uniós gazdasági ágazat minden valószínűség szerint még ennél is rosszabb helyzetbe kerülne.

         3.   Az importőrök érdeke

               (72)

               A vizsgálatban két független importőr működött együtt. A puhított bőrrel kapcsolatos üzleti tevékenységük forgalmuknak csak korlátozott részét teszi ki. Ezért nincs arra utaló jel, hogy az intézkedések fenntartása bármilyen negatív hatással is lenne tevékenységeikre.

         4.   A felhasználók és a fogyasztók érdeke

               (73)

               Az eredeti vizsgálathoz hasonlóan az eljárás megindításáról szóló értesítésben meghatározott határidőn belül egy felhasználói vagy fogyasztói szervezet sem jelentkezett. Mivel az eredeti vizsgálat azt mutatta, hogy a szóban forgó intézkedések nem befolyásolnák kedvezőtlenül e felek érdekeit, valamint tekintettel arra, hogy a vizsgálat alatt nem mutattak együttműködési szándékot, megállapítható, hogy az intézkedések fenntartása nem érintené érdekeiket. Mivel jelentős és versenyképes árú behozatalok állnak rendelkezésre egyéb forrásokból, ezáltal biztosított, hogy a felhasználók és a fogyasztók továbbra is bő választási lehetőséggel rendelkeznek majd az adott termék tekintetében a különböző beszállítók ésszerű áron kínált termékei közül.

         5.   Következtetés

               (74)

               Valamennyi fent említett tényezőt figyelembe véve az a következtetés vonható le, hogy a jelenlegi dömpingellenes intézkedések fenntartásával szemben nem állnak fenn kényszerítő okok.

         G.   DÖMPINGELLENES INTÉZKEDÉSEK

               (75)

               Minden felet értesítettek azokról az alapvető tényekről és megfontolásokról, amelyek alapján a Bizottság a fennálló intézkedések fenntartását kívánja javasolni. A feleknek megfelelő idő állt rendelkezésükre ahhoz, hogy a tájékoztatást követően benyújtsák észrevételeiket. A benyújtott információkat és észrevételeket a Bizottság indokolt esetben megfelelően figyelembe vette.

               (76)

               A fentiekből az következik, hogy az alaprendelet 11. cikke (2) bekezdésének megfelelően a Kínából származó puhított bőr behozatalára vonatkozó dömpingellenes intézkedéseket fenn kell tartani. Emlékeztetni kell arra, hogy az intézkedések 58,9 %-os ad valorem vámot jelentenek.

         ELFOGADTA EZT A RENDELETET:
   1. cikk
   (1)   Végleges dömpingellenes vámot kell kivetni a Kínai Népköztársaságból származó, jelenleg a 4114 10 10 és a 4114 10 90 KN-kód alá tartozó puhított bőr, illetve samoa kombinációval kikészített bőr, kiszabva is, beleértve a crust puhított bőrt és a crust samoa kombinációval kikészített bőrt is, behozatalára.
   (2)   Az (1) bekezdésben meghatározott termékekre vonatkozó, vámkezelés előtti, uniós határparitáson számított nettó árra alkalmazandó végleges dömpingellenes vám 58,9 %.
   (3)   Eltérő rendelkezés hiányában a vámtételekre vonatkozó hatályos rendelkezéseket kell alkalmazni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 3-án.

            a Tanács részéről

            az elnök

         N. SYLIKIOTIS

      (1)  HL L 343., 2009.12.22., 51. o.

      (2)  HL L 251., 2006.9.14., 1. o.

      (3)  HL C 19., 2011.1.20., 9. o.

      (4)  HL C 270., 2011.9.13., 6. o.

      (5)  Adatforrás: Eurostat és a kérdőívre adott válaszok.

      (6)  Adatforrás: Eurostat.

      (7)  Adatforrás: Eurostat.

      (8)  Adatforrás: a kérdőívre adott válaszok.

      (9)  Adatforrás: a kérdőívre adott válaszok.

      (10)  Adatforrás: a kérdőívre adott válaszok

      (11)  Adatforrás: Eurostat és a kérdőívre adott válaszok.

      (12)  Adatforrás: a kérdőívre adott válaszok.

      (13)  Adatforrás: a kérdőívre adott válaszok.

      (14)  Adatforrás: a kérdőívre adott válaszok.

      (15)  Adatforrás: a kérdőívre adott válaszok.

      (16)  Adatforrás: a kérdőívre adott válaszok.

      (17)  Adatforrás: a kérdőívre adott válaszok.

      (18)  Adatforrás: a kérdőívre adott válaszok.

      (19)  Adatforrás: a kérdőívre adott válaszok.

      (20)  Adatforrás: Eurostat és a kérdőívre adott válaszok.

      (21)  Adatforrás: Eurostat és a kérdőívre adott válaszok.

      (22)  Adatforrás: Eurostat és a kérdőívre adott válaszok.

      (23)  Adatforrás: Eurostat és a kérdőívre adott válaszok.

      (24)  Adatforrás: Eurostat és a kérdőívre adott válaszok.


title: A Bizottság 506/2012/EU végrehajtási rendelete ( 2012. június 14. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Kraški pršut [OFJ])

text:
               15.6.2012

               HU

               Az Európai Unió Hivatalos Lapja

               L 154/20

         A BIZOTTSÁG 506/2012/EU VÉGREHAJTÁSI RENDELETE
   (2012. június 14.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Kraški pršut [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban és 17. cikkének (2) bekezdése alapján a Bizottság közzétette az Európai Unió Hivatalos Lapjában Szlovénia kérelmét (2) a „Kraški pršut” elnevezés bejegyzésére.

               (2)

               2010. március 29-én az 510/2006/EK rendelet 7. cikke szerinti, ugyanezen rendelet 7. cikke (3) bekezdésének a) és c) pontjára alapozott kifogási nyilatkozat érkezett a Bizottsághoz Olaszországtól. A Bizottság 2010. június 14-i levelében felhívta az érdekelt feleket, hogy folytassák le a megfelelő egyeztetést.

               (3)

               Szlovénia és Olaszország hat hónapon belül megállapodásra jutott egymással, amiről 2010. november 9-én értesítették a Bizottságot: a megállapodás értelmében módosításra került az eredeti termékleírás, és ezen belül is a települések felsorolásából törlésre került Štanjel.

               (4)

               Mivel a szóban forgó törlés hatással van a meghatározott földrajzi terület kiterjedésére, az nem tekinthető kisebb jelentőségűnek.

               (5)

               Az 510/2006/EK rendelet 7. cikke (5) bekezdésének második albekezdésével összhangban a Bizottságnak újból le kell folytatnia a szóban forgó rendelet 6. cikkének (1) bekezdése szerinti vizsgálatot.

               (6)

               A „Kraški pršut” elnevezés bejegyzésére irányuló kérelmet (3), a Szlovénia és Olaszország közötti megállapodás nyomán módosított változatban közzétették az Európai Unió Hivatalos Lapjában.

               (7)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 14-én.

            a Bizottság részéről

            az elnök

         José Manuel BARROSO

      (1)  HL L 93., 2006.3.31., 12. o.

      (2)  HL C 235., 2009.9.30., 32. o.

      (3)  HL C 284., 2011.9.28., 25. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.2. osztály.   Húsipari termékek (főzve, sózva, füstölve stb.)

      SZLOVÉNIA
      Kraški pršut (OFJ)